Komitee boos oor "misbruik" van Bishop-seuns | Maroela Media
Die voorsitter van die parlementêre komitee vir vroue, kinders en mense met gestremdhede het gesê sy neem met kommer kennis van berigte oor beweerde "gevalle" tussen 'n onderwyser en leerlinge by 'n seunskool in Kaapstad.
Nonhlanhla Ncube-Ndaba het verwys na die voorval waarin Fiona Viotti, gewese onderwyseres van Bishops Diocesan College in Rondebosch, glo verhoudings met verskeie skoolseuns gehad het. Viotti was ook die skool se polo-afrigter, maar het bedank toe die eerste bewerings van 'n verhouding tussen haar en 'n 18-jarige leerder op die lappe gekom het. Guy Pearson, hoof van die skool, het Dinsdagaand in 'n verklaring gesê verskeie leerders is oor die afgelope jare geraak en dat geaffekteerde leerders en ouers berading ontvang.
"Dis ontstellend dat ruimtes wat veilig moet wees vir kinders om te leer en te floreer, plekke geword het waar geslagsgeweld gepleeg word," het Ncube-Ndaba gesê. Sy het die betrokke seuns geloof vir hul moed om vorendag te kom en ook te sê "nie in my naam nie".
Ncube-Ndaba het gesê leerders word veels te gereeld uitgebuit deur mense in magsposisies, soos onderwysers. Daarom moet die departement van basiese onderwys weer kyk na sy beleid in skole om te voorkom dat viktimisasie voorkom in gevalle van seksuele teistering en dit makliker maak om gevalle van seksuele teistering aan te meld. "Hoewel die fokus meermale op meisies is, kan ons nie seuns agterweë laat nie," het sy gesê.
As Bishops Diocesan College regtig so bekommerd is oor hulle seuns hoekom moes talle seuns eers "misbruik" word voordat hulle begin optree. Ek dink die skoolhoof en bestuurskomitee het al lank hiervan geweet maar niks gedoen nie. Vir 'n begin moet hulle ook ge-fire word vir hulle aandeel dat hulle weggekyk het.
Hi, manne het Julle só lank gevat om uit te vind dat dit verkeerd is ?
Ag foei tog Trek vir die mannetjies rokkies aan of stuur hulle weermag toe
Die oomblik wat Jy iets doen en Jy het nie 'VREDE IN JOU HART NIE' dan moes Jy al geweet het om saam met Juffrou sosiaal te verkeer is verkeerd